**Wolfgang Haas** (født 7. august 1948 i Vaduz i Liechtenstein) er en liechtensteinsk katolsk prelat. Han var erkebiskop av Vaduz.

Liv og virke
------------

### Bakgrunn

Wolfgang Haas studerte etter sin *Matura* filosofi ved *Collegium Marianum* i Liechtenstein og teologi ved Universitetet i Fribourg i Sveits. 

### Prest

Han ble presteviet for bispedømmet Chur i Sveits den 7. april 1974. Han fullførte lisensiatsstudiene i teologi i Fribourg samme år, og studerte deretter kirkerett ved det pavelige universitet Gregoriana i Roma fra 1975 til 1978. Han var deretter kansler for bispedømmet Chur og officialis for den kirkelige domstol der.

### Biskop

Etter uttrykkelig anmodning fra biskopen av Chur, Johannes Vonderach, ble Haas utnevnt til koadjutor-biskop i Chur den 25. mars 1988. Det at han ble koadjutor-biskop innebar at den ellers vanlige prosedyre for bispevalg var satt til side, om enn på kirkerettslig regulær måte. Han ble bispeviet den 22. mai 1988 av biskop Johannes Vonderach, assistert av biskopene Otmar Mäder (St. Gallen) og Henri Schwery (Sitten/Sion).

### Biskop av Chur

Den 22. mai 1990 ble Haas ordinarie biskop av Chur. Han ble utnevnt av pave Johannes Paul II som forbigitt den tradisjonelle rett som domkapittelets prester hadde til å presentere kandidater til paven, som så ville approbere én av dem. Disse prestene hadde imidlertid ikke oppført noen på sin forslagsliste som man i Vatikanet kunner akseptere, av teologiske og politiske grunner. Paven utnevnte derfor sin egen kandidat. Mange katolikker i bispedømmet misbilliget Haas' utnevnelse bøåde på grunn av den irregulære prosedyre som var fulgt, og fordi de ikke likte Haas' konservative standpunkter. En gruppe katolikke forsøkte til og med å blokkere hans inntreden i katedralen. Disse spenningene ble aldri løst, og Haas ble aldri en alment aksptert leder for bispedømmet.

I 1991 foretok han en rekke kontroversielle avgjørelser tilknyttet det lokale teologiske kollegium, St Luzi-seminaret, og ville at ingen andre enn prestekandidater skulle få studere der. Han skiftet ut rektoren og sendte bort alle de studenter som ikke var prestemandidater, Som svar på dette strøk Det synodale råd av den katolske korporasjon i kantonet Zürich sin finansiering av bispedømmet.

Den sterke motstanden mot ham ble ikke egentlig mildnet ved at Roma utnevnte flere hjelpebiskoper til å bistå ham, blant annet av Peter Henrici for området Kanton Zürich. Biskop Wolfgang Haas var stadig vekk i avisenes overskrifter, og ble den mest kjente biskop i Sveits.

I mars 1995 sa presidenten for Synoden i Zürich, Eugen Baumgartner: «*Vi har ventet i lang tid på at Wolfgang Haas skulle ble fjernet. Jeg kan ikke forstå dette noe lengre og spør meg selv hvorfor det tar så lang tid å få en avgjørelse fra Roma. Hvis det noensinne var en biskop som ikke evnet å forene sitt bispedømme, så er det Wolfgang Haas.»*

I oktober 2021 bekjentgjorde Haas at Vaduz ikke kom til å delta i det verdensoppspennende synodeprogram med å organisere sin egen. Han kalte prosessen kompleks og sa at den kunne vise seg å bli ideologisk. Han sa at kommunikasjon i erkebispedømmet var enkel og tilgjengelig, og at hans lytten som biskop ikke fordret lange debatter.

### Erkebiskop av Vaduz

En løsning ble funnet idet pave Johannes Paul II utnevnte Haas til de nylig opprettede erkebispedømmet Vaduz i det tilgrensende Liechtenstein. Vaduz hadde frem til da vært del av bispedømmet Chur.

Erkebispedømmet hadde ingen suffraganer, og bestod ved opprettelsen av 12 menigheter betjent av 23 prester. Det er et av det territorielt minste i verden. Etter Haas' utnevnelse har antallet katolikker og prester i Liechtenstein økt noe.

Den 20. september 2023 innvilget pave Frans erkebiskopens aldersbetingede fratreden. Paven utnevnte biskop Benno Elbs av Feldkirch bispedømme i Østerrike yil apostolisk administrator av Vaduz. Haas meddelte samtisig at han ikke kom til å snakke med medinene, og at han aktet å trekke seg tilbake ill klosteret i Schellenberg i Liechtenstein.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Biskop Claudio Rangoni (1559-1621) \*1593
* Erkebiskop Wawrzyniec Gembicki (1559-1624) \*1601
* Erkebiskop Jan Wężyk (1575-1638) \*1620
* Biskop Piotr Gembicki (1585-1657) \*1637
* Biskop Jan Gembicki (1602-1675) \*1653
* Biskop Bonawentura Dobrogost Madaliński (1623-1691) \*1672
* Biskop Jan Małachowski (1623-1699) \*1677
* Erkebiskop Stanisław Szembek (1651-1721) \*1690
* Biskop Felicjan Konstanty Szaniawski (1668-1732) \*1707
* Biskop Andrzej Stanisław Załuski (1695-1758) \*1724
* Erkebiskop Adam Ignacy Komorowski (1699-1759) \*1749
* Erkebiskop Władysław Aleksander Łubieński (1703-1767) \*1758
* Biskop Andrzej Mikołaj Stanisław Kostka Młodziejewski (1717-1780) \*1767
* Biskop Kasper Kazimierz Kolumna Cieciszowski (1745-1831) \*1775
* Biskop Franciszek Borgiasz Mackiewicz (1756-1842) \*1817
* Biskop Michał Piwnicki (1771-1855) \*1827
* Erkebiskop Ignacy Ludwik Pawłowski (1776-1842) \*1829
* Erkebiskop Kazimierz Roch Dmochowski (1780-1851) \*1841
* Erkebiskop Wacław Żyliński (1803-1863) \*1848
* Biskop Aleksander Kazimierz Bereśniewicz (1823-1907) \*1859
* Biskop Szymon Marcin Kozłowski (1829-1899) \*1883
* Biskop Mieczyslaw Leonard Pallulon (1834-1908) \*1883
* Erkebiskop Bolesław Hieronim Kłopotowski (1848-1903) \*1897
* Biskop Jerzy Józef Elizeusz Szembek (1851-1905) \*1901
* Biskop Stanisław Kazimierz Zdzitowiecki (1854-1927) \*1902
* Kardinal Aleksander Kakowski (1862-1938) \*1913
* Pave Pius XI (1857-1939) \*1919
* Kardinal Alfredo Ildefonso Schuster (1880-1954) \*1929
* Kardinal Gustavo Testa (1886-1969) \*1934
* Biskop Johannes Vonderach (1916-1994) \*1957
* Erkebiskop *Wolfgang Haas* (1948-) \*1988

Referanser
----------

1. ↑   Gemeinsame Normdatei, besøkt 28. april 2014[Hentet fra Wikidata]
2. ↑   Munzinger Personen, Munzinger IBA 00000019633, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id haas-wolfgang, besøkt 9. oktober 2017[Hentet fra Wikidata]
4. ↑  Allen, John A. «Haas appointment brings high drama to tiny principality of Liechtenstein». *National Catholic Reporter*. Besøkt 8. juli 2017.
5. 1 2  Jonathan Steinberg, *Why Switzerland?* (Cambridge: Cambridge University Press, 2013), s. 233-234
6. ↑  «Archdiocese of Vaduz». *Catholic Hierarchy*.
7. ↑  «Resignations and Appointments, 20.09.2023» (pressemelding). Holy See Press Office. 20. september 2023.
8. ↑  «Papst nimmt Rücktritt von Erzbischof Wolfgang Haas an». *Tages-Anzeiger* **(tysk)**. 20. september 2023.
9. ↑  catholic-hierarchy.org haasw, lest 28. mai 2022

Eksterne lenker
---------------

* Erzbistum Vaduz

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** Munzinger (iba)
 |